The Phantom of the Opera (film, 1962)
The Phantom of the Opera () je britanski horor-film snimljen 1962. godine u režiji Terencea Fishera. Predstavlja adaptaciju istoimenog romana francuskog pisca Gastona Lerouxa. Radnja je, pak, iz Pariza premještena u London na kraju 19. vijeka, te prikazuje kako operna kuća postaje poprištem zastrašujućih događaja iza kojih stoji Fantom (čiji lik tumači Herbert Lom), unakaženi kompozitor koji postaje opsjednut mladom opernom pjevačicom (čiji lik tumači Heather Sears) i kojoj nastoji promovirati karijeru, čak i ako to izazove krvoproliće i kaos. The Phantom je predstavljao dotada najambiciozniji i najskuplji projekt u karijeri Terencea Fishera, a originalno je nastao kao ideja direktora hollywoodskog studija Universal koji je već dva puta bio ekranizirao originalni roman. U novoj verziji je bilo planirano da nastupi i tada izuzetno popularni Cary Grant, kome je to trebao predstavljati debi u horor-filmu (pri čemu nije trebao glumiti Fantoma, nego zaručnika protagonistice, koga je na kraju tumačio Edward de Souza). Universal je na kraju odlučio projekt prepustiti svojim britanskim partnerima iz studija Hammer Film Productions. Iako je budžet bio izuzetno visok za standarde tog studija, snimanje je bilo opterećeno problemima, pa je, na primjer, maska za Fantoma stvorena u posljednjem trenutku. Nakon premijere i kritičari i publika su na film reagirali negativno, te je Fisher na neko vrijeme došao u nemilost Hammerovih direktora.

Uloge 
 Herbert Lom ... Fantom opere/Profesor Petrie
 Heather Sears ... Christine Charles
 Edward de Souza ... Harry Hunter
 Michael Gough ... Lord Ambrose D'Arcy
 Ian Wilson ... Patuljak
 Thorley Walters ... Lattimer
 Harold Goodwin ... Bill
 Franco de Cudlitz
 Marne Maitland ... Xavier
 Miriam Karlin ... Ugljenarka
 Patrick Troughton ... Lovac na štakore
 Renée Houston ... Mrs. Tucker
 Keith Pyott ... Tkalac

Izvori

Literatura

Vanjske veze 
 
 
 

Britanski filmovi
Horor filmovi
Authority control 2